Айгөл Айҙар ҡыҙы 1984 йылда Түләбай ауылында ябай эшселәр ғаиләһендә тыуған. Ҡалдар мәктәбендә 9-сы класты тамамлағас, Мораҡ ауылында һөнәрселек училищеһында ашнаҡсы, тегенсе, баҡсасы, һатыусы һөнәрҙәрен үҙләштерә. Уҡыуын тамамлағас, 2002 йылда, үҙе армияға оҙатып өҙөлөп көтөп алған һөйгән йәре – Рифат Ғайса улына кейәүгә сыға. Ялсы ауылына килен булып төшкәс, “иң мөһиме ике ҡулыңа эш булһын” тип, клубҡа йыйыштырыусы булып эшкә сыға. Изгелекле ҡайны-ҡәйнәһе йәштәр үҙ ҡыйығын булдырғансы уларға һәр яҡлап терәк булып тора.